stanford-oval/wikipedia huggingface dataset:
פראט אנד ויטני
היסטוריה

חברת פראט אנד ויטני הוקמה בשנת 1860 בהרטפורד שבקונטיקט על ידי פרנסיס פראט ועמוס ויטני. החברה החלה את דרכה כחברה לייצור חלקים מכניים למכונות תפירה ולרובים אשר שימשו את צבא ארצות הברית.
בשנת 1925, מספר שנים לאחר מותם של מייסדי החברה, שכנע המהנדס פרדריק רנטסצ'לר את החברה להשקיע כספים בפרויקט שלו שבו נבנה מנוע מטוס חדש. ויטני ופראט הלוו לו סכום של 250,000$ ואישור להשתמש בשם החברה על המנועים. משם נולדה חברת מנועי מטוסים פראט אנד ויטני. בשנת 1925 החלה החברה לייצר באופן סדרתי את מנוע המטוסים הראשון שלה, ואספ בעל 425 כ"ס (317 קילוואט). מנועי מטוסים אלו נמכרו לחיל האוויר של ארצות הברית ולצי האמריקני.
בשנת 1929 נגמר שיתוף הפעולה בין פראט אנד ויטני ופרדריק רנטסצ'לר, שהקים חברה בשם Aircraft and Transport Corporation אשר הפכה עם השנים ליונייטד טכנולוג'יס. ההסכם בין החברה לרנטסצ'לר קבע שהוא יוכל להמשיך להשתמש בשם החברה בפרויקטים עתידיים.
בשנת 2005 רכשה פראט אנד ויטני מבואינג את חברת רוקטדיין המתמחה ביצור כוח הנעה לכלי טיס בחלל.
בשנת 2014 רכשה את חברת טכנולוגיית להבים הישראלית ממשפחת ורטהיימר.
בשנת 2020 התמזגה יונייטד טכנולוג'יס עם חברת ריית'יאון כדי להקים את ריית'יאון טכנולוג'יס, כאשר פראט אנד ויטני הפכה לאחת מארבע החברות הבנות העיקריות של התאגיד החדש.
פעילות בישראל

החברה מוכרת מנועי סילון לחיל האוויר הישראלי וכן השקיעה בתעשיית מנועי סילון בארץ. היא מחזיקה בבעלותה את מפעל חישולי כרמל ושותפה במפעל טכנולוגיית להבים (בעבר: להבי ישקר) שהפכה להיות בעלים מלאים של המפעל במאי 2014. בדצמבר 2022 הודיעה פראט אנד ויטני על כוונה לצמצם את פעילות הייצור בתחום ייצור להבי קומפרסור, עד לסגירה מלאה של פעילות זו בשנת 2025.
ב-1984 רכשה Thames Holdings (חברת בת של חברת פראט אנד וויטני) 40% ממניות מפעל מנועי בית שמש והחזיקה בהם עד שנת 1992.
סוגי מנועים

JT3D/TF33
בואינג 707
דאגלס DC-8
JT4D
בואינג 200–707
דאגלס DC-8-20
JT8D
בואינג 727
בואינג 737
דסאלט מרקיור
דאגלס DC-9
מקדונל דאגלס MD-80
סוד קארבל
JT9D
איירבוס A300
איירבוס A310
בואינג 747
בואינג 767
מקדונל דאגלס DC-10
JT12/J60
סיקורסקי S69
PW2000/F117-PW-100
בואינג 757
איליושין IL-96
PW4000
איירבוס A300-600
איירבוס A310-300
איירבוס A330
בואינג 400–747
בואינג 767
בואינג 777
מקדונל דאגלס MD-11
PW6000
איירבוס A318
סוגי מנועים > מנועים למטוסי צבא

J52
A-4 סקייהוק
A-6 אינטרודר
EA-6B Prowler
J57
F-101 וודו
F-102 דלתא דאגר
F-8 קרוסיידר
TF33
E-3
E-8
KC-135
בואינג RC-135
B-52 סטרטופורטרס
C-141 סטארליפטר
J58
SR-71
J75
לוקהיד U-2
F-105 ת'אנדרצ'יף
F-106 דלתא דארט
F-107
CF-105
TF30
F-111
F-14 טומקט
F100
F-15 איגל
F-16
F119
F-22 ראפטור
F135
F-35 לייטנינג II
ראו גם

Aviadvigatel
הערות שוליים

1 2 3  We Are Pratt & Whitney – Fast Facts, באתר החברה Pratt & Whitney
↑  United Technologies and Raytheon Complete Merger of Equals Transaction, Raytheon Technologies, April 03, 2020
↑  יובל אזולאי, מפעל טכנולוגיית להבים בתפן צפוי להיסגר; 900 עובדים יפוטרו, באתר כלכליסט, 4 בדצמבר 2022
| --- | --- |
בקרת זהויות :  ISNI: 0000 0004 0637 859X  LCCN: n92075573  VIAF: 129149506   WorldCat (עם VIAF): 129149506
כף החיים (פאלאג'י)

ערך זה עוסק בספר הלכה מאת רבי חיים פאלאג'י. אם התכוונתם למשמעות אחרת, ראו .
| --- | --- |
כף החיים
כף החיים
 מידע כללי
 מאת:  רבי חיים פאלאג'י
 שפת המקור:  עברית 
 סוגה:  ספרות תורנית
 נושא:  הלכה, מנהג ומוסר
 הוצאה
 מקום הוצאה:  שאלוניקי
 תאריך הוצאה:  תרי"ט
 מספר עמודים:  שז דפים
 מהדורות נוספות
 תאריך מהדורה מוערת:  תשע"ג
 קישורים חיצוניים
 ויקיטקסט:  הספר בוויקיטקסט
 היברובוקס:  53455
 הספרייה הלאומית:  990020416030205171
 
ספר כף החיים הוא חיבור הלכתי מרכזי שכתב רבי חיים פאלאג'י. הספר עוסק בהלכות ומנהגי ימי חול, שבת וראש חודש.
שם הספר

הרב פלאג'י קרא לספרו כף החיים מכמה טעמים, המובאים בהקדמה לספר: הראשון הוא כי הספר נועד ללמד את האדם תורה ומוסר, והתורה נקראת כף אחת. טעם שני הוא כי הקב"ה נתן לאדם בחירה בין יצר הרע ליצר הטוב, שהם שתי כפות המשקל שהקב"ה דן בהם, כף החיים וכף המוות, ואם יבחר האדם בחיים ויקיים את הכתוב בספר יזכה לידון בכף החיים. סיבה שלישית היא מפני שהמחבר סידר את החיבור בקצרה כדי שיוכל האדם לשאת אותו בכפו לכל מקום שהולך ולקרוא בו כל ימי חייו.
מטרת הספר ומבנהו

הספר נועד להיות ספר הדרכה יום-יומי, ולכן גם יצא במהדורת כיס על מנת לאפשר לקורא להחזיק אותו בחיקו וכך לדעת את ההלכה בכל מקום ומקום. החיבור מסודר על פי סימנים וסעיפים עצמאיים: עשרים וששה סימנים על ימות החול - הנהגות, הלכות היום - יום והלכות תפילות וברכות, ששה על שבת, ושלשה על ראש חודש.
מהדורות

את הספר הגיה והביא לבית הדפוס הרב אברהם פלאג'י. נדפס לראשונה בשנת ה'תרי"ט בשאלוניקי ובמהדורת צילום על ידי חברת אהבת שלום ו"הוועד להוצאת ספריו של הגר"ח פאלאג'י זלה"ה שע"י ר' אברהם אלטלף ועוד". נדפס עוד מספר פעמים בהוצאות חדשות ובשנת התשע"ג נדפס מוגה ומוער על ידי ההוצאה שעל יד ישיבת שובי נפשי.
ראו גם

מועד לכל חי
הערות שוליים

↑  עיין בהקדמה לספר שמביא כמה מקורות לקביעה זו
↑  מהרח"ו, לב דוד, פרק א
↑  ספר כף החיים : הלכות והנהגות / להגאון האדיר רבינו חיים פלאג'י ; יו"ל ע"י המכון להוצאת ספרים שע"י מוסדות 'שובי נפשי' ... [העורך - עזריאל בהר"מ מנצור | פאלאג'י, חיים בן יעקב, 1788-1869 (מנצור, עזריאל בן משה ) | מנצור, עזריאל בן משה | הספרייה הלאומית], באתר www.nli.org.il
אבות המזון

אֲבוֹת הַמָּזוֹן הם חמש קבוצות של רכיבי תזונה הנחוצים לתפקודו התקין של גוף האדם, ואלה הם: פחמימות, שומנים, חלבונים, ויטמינים ומינרלים. לאבות המזון תפקידים מגוונים בשמירה על התפקוד התקין של הגוף. תפקיד מרכזי הוא בהיותם מקור אנרגיה, אשר נמדדת בקלוריות, ואבן בניין למולקולות מורכבות. תזונה בריאה כוללת צריכה מאוזנת של כל אחד מאבות המזון.
פחמימות

הפחמימות הן מקור האנרגיה הראשוני של הגוף ואבן הבניין לסוגים שונים של מולקולות. בתהליך הפקת האנרגיה, גלוקוז, שהוא חד-סוכר, מפורק בתהליך הגליקוליזה למולקולות פשוטות יותר תוך כדי יצירת ATP, מולקולות אספקת האנרגיה של תאי הגוף. גם החד-סוכרים פרוקטוז וגלקטוז יכולים לשמש את הגוף להפקת אנרגיה. מלבד הפקת אנרגיה, הסוכרים משמשים לבניית סוגי מולקולות מורכבות שונים, כגון גליקופרוטאינים ופפטידוגליקנים.
במזון הסוכרים, אשר מבחינה כימית גרידא זהים לפחמימות, יכולים לבוא בצורת חד-סוכרים, וכן בצורת דו-סוכרים או רב-סוכרים, אשר מפורקים במערכת העיכול לחד-סוכרים. אלה נספגים במעי הדק ומועברים אל הדם.
שומנים

שומנים, או ליפידים, מורכבים מחומצות שומן המחוברות לגליצרול וקבוצות כימיות שונות. השומנים משמשים מקור אנרגיה וחומרי תשמורת, וכן משמשים לבניית הגוף, למשל בקרומי התאים. כאשר מלאי הסוכרים בגוף מידלדל, יכול הגוף לפרק בתהליך הליפוליזה חומצות שומן על מנת להפיק אנרגיה.
השומנים מפורקים לחומצות שומן במערכת העיכול באמצעות אנזימים המופרשים בלבלב, כגון ליפאז, ונספגים בסיוע מלחי מרה.
חלבונים

החלבונים, על אבני הבניין שמרכיבות אותם, חומצות האמינו, משמשים חומר גלם לבניית תאי הגוף, ויכולים אף להוות מקור אנרגיה בהיעדר פחמימות ושומנים. בנוסף, חומצות האמינו הנצרכות בתזונה הן אבני הבניין לחלבונים שלהם תפקידים שונים במערכות הגוף, למשל אנזימים המאיצים תהליכים ביולוגיים ומיוזין המאפשר תנועת שרירים. חלק מחומצות האמינו גוף האדם אינו יכול לייצר בעצמו, ועל כן הוא נדרש לקבלן בתזונה. הן נקראות חומצות אמינו חיוניות.
החלבונים מפורקים לפפטידים ולחומצות אמינו, בין היתר באמצעות אנזימים פרוטאוליטיים, כגון פפסין וטריפסין. אנזימים אלה פועלים היטב בסביבה החומצית של הקיבה.
ויטמינים

ויטמינים הם מולקולות שהגוף אינו יכול לייצר בעצמו, והוא זקוק להן לצורך תפקודו התקין. תפקידם העיקרי של הוויטמינים הוא לשמש קואנזימים בזירוז תגובות של חילוף חומרים. נהוג לחלק את הוויטמינים לכאלה המסיסים במים – הוויטמינים מקבוצת B וויטמין C – ולוויטמינים מסיסים בשומן – ויטמין A, ויטמין D, ויטמין E וויטמין K.
מינרלים

המינרלים הם תרכובות אי-אורגניות הנחוצות לשמירת ההומאוסטאזיס, וחלקן משמשות קופקטורים בתגובות ביוכימיות שונות. נהוג לחלק את המינרלים למאקרומינרלים, הנמצאים בכמויות גבוהות מ-50 מ"ג לכל ק"ג גוף, וליסודות קורט, הנמצאים בכמויות קטנות מכך.
ראו גם

פירמידת המזון
חומרי מזון
סיבים תזונתיים
רכיבי תזונה חיוניים
הערות שוליים

↑  אילנה שמידט-הופפלד, רם רייפן, אלי פליק, תזונה, גדילה והתפתחות | מזון, תזונה ובריאות, באתר המחלקה להוראת מדעים, מכון ויצמן
↑  דברת כהן, איך הדם מוביל את אבות המזון?, באתר מכון דוידסון, הזרוע החינוכית של מכון וייצמן למדע, ‏16 במרץ, 2014
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ולנטין קסטז'אנוס

ולנטין מריאנו חוסה קסטז'אנוס חימנס (בספרדית: Valentín Mariano José Castellanos Giménez; נולד ב-3 באוקטובר 1998), הידוע גם בשם טאטי קסטז'אנוס, הוא כדורגלן ארגנטינאי המשחק כחלוץ בלאציו מהסרייה א' ובנבחרת ארגנטינה.
קריירת מועדונים > קריירה מוקדמת

קסטז'אנוס החל את הקריירה שלו במחלקת הנוער של אוניברסידד דה צ'ילה, לאחר שכנער, נדחה על ידי ריבר פלייט ולנוס. ואת הופעת הבכורה שלו בקבוצה הבוגרת של אוניברסידד דה צ'ילה הוא ערך ב-6 באפריל 2017 כשעלה כמחליף בהפסד 0–2 לקורינתיאנס במסגרת גביע סודאמריקנה. אך הוא לא זכה לדקות במסגרת הליגה וב-18 ביולי 2017 הוא עבר בהשאלה למונטיווידאו סיטי טורקה מהליגה האורוגוואית השנייה בה כבש שני שערים ב-11 הופעות עד לסיום העונה ועזר למועדון לזכות באליפות ולהעפיל לליגה הבכירה. בעונתו הראשונה בליגת העל של אורוגוואי עונת 2018 כבש קסטז'אנוס 3 שערים ב-19 הופעות עד יולי. ב-1 ביולי 2018, הפך קסטאז'נוס ממושאל לשחקן של טורקה.
קריירת מועדונים > ניו יורק סיטי

ב-27 ביולי 2018, עבר קסטז'אנוס לניו יורק סיטי מה-MLS בהשאלה עד סוף עונת 2018. ב-5 באוגוסט ערך קסטז'אנוס את הופעת הבכורה בניו יורק ואף כבש שער בכורה בתיקו 2–2 עם ונקובר וייטקאפס במסגרת הליגה. ואת העונה הראשונה שלו בקבוצה סיים עם שער אחד בעשר הופעות. ב-29 בנובמבר 2018 הודיעה ניורק סיטי כי היא ממשת את אופציית הרכישה שלה על קסטז'אנוס, וב-1 בינואר 2019 הפך קסטאז'אנוס לשחקנה של ניו יורק.  את עונתו המלאה הראשונה בקבוצה, עונת 2019 סיים קסטז'אנוס עם 11 שערים ב-31 הופעות. בעונת 2020 שקוצרה בשל מגפת הקורונה, כבש קסטז'אנוס 7 שערים ב-25 הופעות ולקראת סוף העונה זכה בתואר שחקן החודש בליגה לאוקטובר/נובמבר. עונת 2021 הייתה עונת השיא של קסטז'אנוס בניו יורק, ב-13 במאי 2021 חתם קסטז'אנוס על הארכת חוזה עד סוף שנת 2025. באוגוסט זכה בתואר שחקן החודש בליגה. ובסיום העונה הסדירה זכה קסטז'אנוס בתואר מלך השערים עם 19 שערים. בפלייאוף כבש קסטז'אנוס 3 שערים נוספים וזכה עם ניו יורק בגביע ה-MLS. ובסיום העונה נבחר להרכב העונה. קסטז'אנוס המשיך את יכולתו הטובה גם בעונת 2022, כשכבש 13 שערים ב-17 משחקים עד יולי.
קריירת מועדונים > ניו יורק סיטי > השאלה לז'ירונה

ב-25 ביולי 2022, הושאל קסטז'אנוס לז'ירונה מהלה ליגה לעונה אחת. ב-14 באוגוסט 2022 ערך קסטז'אנוס את הופעת הבכורה שלו במועדון בהפסד 0–1 לולנסיה. ב-22 באוגוסט כבש קסטז'אנוס את שער הבכורה שלו במועדון בניצחון 3–1 על חטאפה. ב-25 באפריל 2023, הוא כבש רביעייה בניצחון 4–2 על ריאל מדריד. ואת העונה סיים כמלך השערים של המועדון עם 13 שערים ב-35 הופעות ליגה, אליהן הוסיף שער בשתי הופעות בגביע המלך.
קריירת מועדונים > לאציו

ב-21 ביולי 2023, חתם קסטז'אנוס על חוזה בלאציו מהסרייה א'.  ב-20 באוגסוט 2023 ערך הופעת בכורה במועדון בהפסד 1–2 ללצ'ה. ב-8 באוקטובר כבש את שער הבכורה שלו בלאציו בניצחון 3–2 על אטאלנטה. ואת עונתו הראשונה במועדון עונת 2023/2024 סיים קסטז'אנוס עם 4 שערים ב-35 הופעות בליגה ובסך הכל עם 6 שערים ב-46 הופעות בכל המסגרות.
קריירה בינלאומית

ב-20 באוגוסט 2024 זומן קסטז'אנוס לראשונה לסגל הנבחרת הבוגרת לקראת צמד המשחקים מול צ'ילה וקולומביה במסגרת מוקדמות מונדיאל 2026. ב-6 בספטמבר ערך קסטז'אנוס הופעת בכורה בנבחרת הבוגרת בניצחון 3–0 על צ'ילה.
סטטיסטיקות קריירה > מועדונים

מעודכן ל-28 בדצמבר 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | בינלאומי> הופעות | בינלאומי> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- |
| אוניברסידד דה צ'ילה | 2017 | ליגת העל הצ'ילאנית | 0 | 0 | 0 | 0 | 1 | 0 | 1 | 0 |
| אוניברסידד דה צ'ילה | סה"כ | סה"כ | 0 | 0 | 0 | 0 | 1 | 0 | 1 | 0 |
| מונטיווידאו טורקה (מושאל) | 2017 | ליגה אורוגוואית שנייה | 11 | 2 | 0 | 0 | 0 | 0 | 11 | 2 |
| מונטיווידאו טורקה (מושאל) | 2018 | ליגת העל האורוגוואית | 19 | 3 | 0 | 0 | 0 | 0 | 19 | 3 |
| מונטיווידאו טורקה (מושאל) | סה"כ | סה"כ | 30 | 5 | 0 | 0 | 0 | 0 | 30 | 5 |
| ניו יורק סיטי (מושאל) | 2018 | MLS | 10 | 1 | 0 | 0 | 0 | 0 | 10 | 1 |
| ניו יורק סיטי | 2019 | MLS | 31 | 11 | 3 | 0 | 0 | 0 | 34 | 11 |
| ניו יורק סיטי | 2020 | MLS | 25 | 7 | 0 | 0 | 4 | 0 | 29 | 7 |
| ניו יורק סיטי | 2021 | MLS | 35 | 22 | 0 | 0 | 1 | 1 | 36 | 23 |
| ניו יורק סיטי | 2022 | MLS | 17 | 13 | 2 | 0 | 6 | 4 | 25 | 17 |
| ניו יורק סיטי | סה"כ | סה"כ | 118 | 54 | 5 | 0 | 11 | 5 | 134 | 59 |
| ז'ירונה | 2022/2023 | לה ליגה | 35 | 13 | 2 | 1 | 0 | 0 | 37 | 14 |
| ז'ירונה | סה"כ | סה"כ | 35 | 13 | 2 | 1 | 0 | 0 | 37 | 14 |
| לאציו | 2023/2024 | סרייה א' | 35 | 4 | 4 | 2 | 7 | 0 | 46 | 6 |
| לאציו | 2024/2025 | סרייה א' | 16 | 7 | 0 | 0 | 6 | 2 | 22 | 9 |
| לאציו | סה"כ | סה"כ | 51 | 11 | 4 | 2 | 13 | 2 | 68 | 15 |
| סה"כ בקריירה | סה"כ בקריירה | סה"כ בקריירה | 234 | 83 | 11 | 3 | 25 | 7 | 270 | 93 |
סטטיסטיקות קריירה > נבחרת

מעודכן ל-14 בנובמבר 2024
| ארגנטינה> שנה | ארגנטינה> הופעות | ארגנטינה> שערים |
| --- | --- | --- |
| 2024 | 2 | 0 |
| סה"כ | 2 | 0 |
תארים > קבוצתיים

מונטווידאו טורקה
הליגה האורוגוואית השנייה: 2017
ניו יורק סיטי
גביע הליגה: 2021
תארים > אישיים

שחקן החודש של ניו יורק סיטי: אוגוסט 2021,  ספטמבר 2021
שחקן החודש ב-MLS: אוקטובר/נובמבר 2020, אוגוסט 2021
מלך השערים בליגה האמריקאית: 2021
הרכב העונה בליגה האמריקאית: 2021
הערות שוליים

↑  Lowe, Sid (2023-04-27). "The historic, cathartic and biggest night of Taty Castellanos's curious career". The Guardian (באנגלית בריטית). ISSN 0261-3077. נבדק ב-2024-12-29.
↑  Taty Castellanos - Perfil del jugador 24/25, www.transfermarkt.com.ar (בספרדית)
↑  New York City FC, Valentin Castellanos Joins New York City FC, New York City FC (באנגלית)
↑  mlssoccer, Chanot and McNamara declined as NYCFC continue change | MLSSoccer.com, mlssoccer (באנגלית)
1 2  mlssoccer, NYCFC forward Valentin Castellanos named MLS Player of the Month for October, November | MLSSoccer.com, mlssoccer (באנגלית)
↑  New York City FC, New York City FC Forward Valentin Castellanos Signs New Contract, New York City FC (באנגלית)
1 2  mlssoccer, NYCFC's Valentin Castellanos named MLS Player of the Month for August | MLSSoccer.com, mlssoccer (באנגלית)
1 2  mlssoccer, NYCFC's Taty Castellanos wins 2021 MLS Golden Boot presented by Audi | MLSSoccer.com, mlssoccer (באנגלית)
1 2  mlssoccer, 2021 MLS Best XI | MLSSoccer.com, mlssoccer (באנגלית)
↑  New York City FC, New York City Football Club Forward Valentín ‘Taty’ Castellanos Joins S.S. Lazio on Permanent Transfer, New York City FC (באנגלית)
↑  Valentin Castellanos in biancoceleste a titolo definitivo, www.sslazio.it (באנגלית)
↑  La historia de Taty Castellanos: de ser rechazado por River a estar convocado en la Selección Argentina - TyC Sports, www.tycsports.com, ‏2024-08-20 (ב־)
↑  El debut de Taty Castellanos en la Selección Argentina y su similitud con Messi - TyC Sports, www.tycsports.com, ‏2024-09-06 (ב־)
↑  mlssoccer, PORvsNYC 12-11-2021 Lineups | MLSsoccer.com, mlssoccer (באנגלית)
↑  New York City FC, Etihad Player of the Month | Taty Castellanos Scoops August Award, New York City FC (באנגלית)
↑  New York City FC, Etihad Player of the Month | Taty Castellanos Scoops September Award, New York City FC (באנגלית)
הטיהורים (אתיופיה)
לקריאה נוספת

Andargachew Tiruneh, The Ethiopian Revolution 1974-1987: A Transformation from an Aristocratic to a Totalitarian Autocracy, Cambridge University Press (1993), ISBN 0521430828
| החונטה הצבאית האתיופית |
| --- | --- | --- |
| אירועים | המהפכה • הסוציאליזם • הטיהורים • הטרור הלבן • הטרור האדום • הרעב הגדול • מיזם הווילגיזציה • מפלגת הפועלים • חוקת הרפובליקה • הרפובליקה העממית |  |
| מלחמות ומאבקים צבאיים | מלחמת אריתריאה • מלחמת האזרחים • הפלישה הסומלית |  |
זויה קוסמודמיאנסקיה

| --- | --- |

 לידה:  13 בספטמבר 1923 אוסינו גאי, מחוז טמבוב, ברית המועצות
 נהרגה:  29 בנובמבר 1941 (בגיל 18) Petrischevo, מחוז מוסקבה, ברית המועצות 
 מקום קבורה:  בית הקברות נובודוויצ'יה 
 מדינה:  ברית המועצות 
 השתייכות:  הצבא האדום
 תקופת הפעילות:  1941
 דרגה:  חיילת הצבא האדום (מקביל לטוראית)
 פעולות ומבצעים
 מלחמת העולם השנייה
 עיטורים
 גיבורת ברית המועצות
 הנצחה
 אנדרטאות ברחבי ברית המועצות,  בתי-ספר, מבנים אחרים וספינות בכל הגוש המזרחי, האסטרואיד "1793 זויה" והר בגובה 4,108 מטר בהרי הטיין שאן
 
פסלה בעיר טמבוב
בול מזרח-גרמני לזכרה
זוֹיָה אַנָטוֹלְייֵבְנָה קוֹסְמוֹדֶמְיַאנְסְקַיָה (מתועתק גם כקוסמודמינסקייה, קוסמודמיאנסקייה וקוסמודמינסקיה. ברוסית: Зоя Анатольевна Космодемьянская;‏ 13 בספטמבר 1923 - 29 בנובמבר 1941) הייתה חיילת סובייטית שנתפסה על ידי הצבא הגרמני והוצאה להורג במהלך הקרב על מוסקבה. לאחר מותה נעשתה לגיבורה לאומית נערצת בברית המועצות.
ביוגרפיה

קוסמודמיאנסקיה נולדה בכפר אוֹסִינוֹ גַאי, בסמוך לטמבוב. אבות משפחתה שימשו ככמרים רוסיים אורתודוקסים מאז המאה ה-17; שם משפחתה הוא הלחם של שמות קוסמאס ודמיאנוס הקדושים. סבה פיוטר, שהיה הכומר בכפר הולדתה, עונה והוטבע בידי מהפכנים בולשביקים ב-1918, וכנסייתו נסגרה. אביה, אנטולי, למד גם הוא בסמינר דתי אך לא סיים, ומאוחר יותר עבד כספרן. אמה, ליובוב, הייתה מורה בבית-ספר. היה לה אח קטן, אלכסנדר, שנולד ב-1925. ב-1929 עזבה המשפחה את אוסינו גאי ועברה להתגורר בשִיטְקִינוֹ שבמחוז אירקוצק, בסיביר: לא ברור אם הוגלו או נמלטו מיזמתם מחשש לרדיפה בידי השלטונות. כעבור שנה, כנראה בעקבות השתדלותה של אחות האם שעבדה בנציבות העממית (המינוח הסובייטי למשרד ממשלתי) לחינוך, הם התיישבו במוסקבה. האב מת ב-1933 לאחר ניתוח שהסתבך.
באוקטובר 1938, בעת שלמדה בבית-הספר מס' 201 במוסקבה, הצטרפה זויה לאיחוד הנוער הקומוניסטי. זמן מה לאחר מכן פיתחה "מחלה עצבית" שטבעה לא היה ברור, שפורשה על ידי סופרים אחדים כסכיזופרניה. ב-1940 חלתה בדלקת קרום המח ואושפזה בסנטוריום, שם הכירה את סופר הילדים ארקדי גאידר. בקיץ 1941 החלה לעבוד כבקרית איכות במפעל לייצור מדחסי גז.
ב-31 באוקטובר 1941, בעת שהצבא הגרמני הפולש הלך וקרב אל הבירה, התנדבה קוסמודמיאנסקיה יחד עם 2,000 חברי קומסומול אחרים לשירות ב"חטיבת הפרטיזנים 9903 של החזית המערבית", יחידת גרילה שנועדה לביצוע פעולות סיור וחבלה בעורף האויב. המתנדבים נלקחו להכשרה בת שבועיים. ב-14 בנובמבר היא נשלחה למבצע ראשון, ואנשי יחידתה מיקשו דרך בסמוך לוולוקולמסק. ב-17 בנובמבר הנחה הפיקוד העליון הסובייטי להצית את כל בתי-המגורים בשטח הכיבוש הגרמני במרחק של 40–60 ק"מ מהחזית, על מנת למנוע מהאויב מחסה בחורף. ב-20 בנובמבר יצאה זויה בצוות של שתי חוליות בנות עשרה אנשים כל אחת שמטרתו הייתה להעלות באש עשרה כפרים שנבחרו מראש בתוך כשבוע. הם נתקלו במשמר גרמני, ורובם נהרגו מאשו. שרידי הצוות קובצו על ידי אחד הניצולים, בוריס קראינוב, והמשיכו במשימתם. ב-27 בנובמבר, בשעה שתיים אחר חצות, הסתננו זויה, קראינוב וחבר נוסף בשם וסילי קלובקוב לתוך הכפר פֶּטְרִישְצֶ'בוֹ והציתו שלושה בתים, ששימשו גם כאורוות לגרמנים. עשרים סוסים מתו בשריפות. השלושה קבעו להיפגש בנקודה מוסכמת לאחר שיימלטו, אך קראינוב לא המתין לשני האחרים וחזר בבטחה למחנה הצוות. קלובקוב נתפס בידי הגרמנים; קוסמודמיאנסקיה חמקה והחליטה לחזור שוב לכפר ולנסות לשרוף עוד מבנים. ב-28 בנובמבר, בערך בשעה שבע בערב, היא נתפסה על ידי תושב מקומי בשם סְבִירִידוֹב כשניסתה להצית את האסם שלו. הוא מסרה לגרמנים וקיבל בקבוק וודקה כפרס.
כשנחקרה על ידי החיילים, טענה קוסמודמיאנסקיה כי שמה הוא טניה וסירבה לגלות מידע נוסף, למרות ששוביה עינו אותה באכזריות. למחרת, ב-29 בנובמבר בסביבות השעה עשר וחצי בבוקר, היא הובלה לגרדום בכיכר הכפר. לפי עדויות שנאספו אחר כך, היא נשאה נאום מתגרה כשהובלה אל מותה, קראה לתושבים להתנגד ואמרה לגרמנים שלא יוכלו להוציא להורג את כל תושבי ברית המועצות. שתי נשים שאת בתיהן הציתה, הכפריות סולינה וסמירנובה, חבטו בה וגידפו אותה. אז נתלתה.
מוזיקה

סרט בשם "זויה" הופק בשנת 1944 עם מוזיקה מאת דמיטרי שוסטקוביץ'.
"שיר לטניה הפרטיזנית" מאת ו. ז'לובינסקי.
אופרה בשם "טניה" (1943) מאת ו. דכטרייב
סוויטה לתזמורת (1955) ואופרה (1963) מאת נ. מאקארוב.
בלט בשם "טטיאנה" (1943) מאת אלכסנדר קריין.
פואמה מוזיקלית דרמטית בשם "זויה" מאת ו. יורובסקי.
"שיר לזויה קוסמודמיאנסקיה" מאת יו. מיליוטין
ביבליוגרפיה

Euridice Charon Cardona, Roger Markwick. Soviet Women on the Frontline in the Second World War. Palgrave Macmillan, 2012.
Rodric Braithwaite. Moscow 1941: A City and Its People at War. Profile Books, 2010.
Richard Stites. Culture and Entertainment in Wartime Russia. Indiana University Press, 1995.
הערות שוליים

↑  אף כי היא מתוארת לעיתים קרובות כ"פרטיזנית", כינוי זה מטעה. קוסמודמיאנסקיה לא הייתה שייכת למערך הפרטיזנים שהופעל על ידי הנקו"ד והוועד המרכזי של המפלגה הקומוניסטית של ברית המועצות; היא שירתה ביחידה של הצבא האדום, שאמנם נקראה "חטיבת פרטיזנים" וביצעה פעולות שהיו דומות במהותן לאלה שביצעו הפרטיזנים, אך הייתה כפופה ישירות למפקדת החזית המערבית בצבא. במשפטו הצבאי של עמיתה ליחידה וסילי קלובקוב, שהתגייס לאותה המסגרת ובאותו האופן, הוא נקרא על ידי התביעה "איש הצבא האדום (באותה עת הייתה זו הדרגה הנמוכה ביותר בצבא; דרגת הטוראי בוטלה ב-1918 יחד עם כל דרגות צבא הצאר, שכן אלה נחשבו ל"לא-מהפכניות") לשעבר קלובקוב."
1 2  ברייטווייט, עמ' 122-123.
↑  ברייתוייט, עמ' 121.
↑  ברייתוייט, עמ' 122.
↑  ו.ד. אוספנסקי. זויה קוסמודמיאנסקיה. (ברוסית)
↑  קרדונה, מרקוויק. עמ' 120.
↑  סטייטס, עמ' 182.
↑  הדו"ח מ-4 בפברואר 1942. (ברוסית)
1 2  כארון, מרקוויק. עמ' 121.
↑  הדו"ח מ-12 בפברואר 1942. (ברוסית)
↑  כארון, מרקוויק. עמ' 122.
↑  אדריאן מ. האריס. "הנצחותיה של קדושה מעונה וגופותיה המחוללות". אוניברסיטת ביילור, 2012. (באנגלית)
↑  קדימון הסרט
| --- | --- |
בקרת זהויות :  NLI: 987011548963205171  PLWABN: 9812225872105606  GND: 133716783  ISNI: 0000 0000 5027 0317  LCCN: nr93026814  LNB: 000177337  NKC: js2016898488  NTA: 133707865  RSL: 000045632  VIAF: 1209727   WorldCat (עם VIAF): 1209727
יום התקנים העולמי

יום התקנים העולמי נחגג בעולם מדי שנה ב־14 באוקטובר. היום מכבד את המאמצים של אלפי מומחים לפתח תקנים בהתנדבות וללא תשלום בתוך ארגוני פיתוח סטנדרטים כגון הנציבות הבינלאומית לאלקטרוטכניקה (IEC), ארגון התקינה הבינלאומי (ISO), איגוד הטלקומוניקציה הבינלאומי (ITU), אגודת מהנדסי חשמל ואלקטרוניקה (IEEE), כוח המשימה ההנדסי של האינטרנט (IETF). המטרה של היום התקנים הבינלאומי היא העלאת את המודעות בקרב רגולטורים, תעשיינים וצרכנים באשר לחשיבותם של תְּקִינָה (סְטַנְדַּרְטִיזַצְיָה (אנ')) לכלכלה העולמית.
ה־14 באוקטובר נבחר במיוחד כדי לציין את התאריך שבו, בשנת 1946, נציגים מ-25 מדינות התכנסו לראשונה בלונדון והחליטu ליצור ארגון בינלאומי שיתמקד בקידום תקינה. למרות שרק שנה לאחר הפגישה ארגון התקינה הבינלאומי הוקם, ויום התקנים העולמי נחגג לראשונה רק ב־1970.
מסביב לעולם פעילויות שונות שנבחרו על ידי גופים לאומיים לציון היום. בארצות הברית חגיגות יום התקנים העולמי מתקיימות ב־23 באוקטובר.
הערות שוליים

↑  Maria Lazarte, Happy World Standards Day!, ‏2014-10-13 (באנגלית)
↑  World Standards Day (באנגלית)
↑  2014 World Standards Day (באנגלית) (ארכיון)
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
האנטילים ההולנדיים במשחקים האולימפיים לנוער

האנטילים ההולנדיים השתתפו במשחקים האולימפיים לנוער באולימפיאדת הנוער סינגפור (2010) בלבד. בעקבות ביטול המעמד האוטונומי של האנטילים בשנת 2011 הודיע הוועד האולימפי הבינלאומי כי הוא לא יאפשר עוד את השתתפותה של משלחת מהאנטילים ההולנדים במשחקים. באולימפיאדת הנוער סינגפור זכו ספורטאי הנוער במדליית זהב אחת בענף השיט.
השתתפות במשחקים > אולימפיאדת הנוער סינגפור (2010)

המשלחת הראשונה והיחידה של האנטילים ההולנדיים למשחקים האולימפיים לנוער הייתה לאולימפיאדת הנוער סינגפור. המשלחת כללה חמישה ספורטאים שהתחרו בשלושה ענפי ספורט. המשלחת זכתה במדליית ארד אחת. הישג השיא של המשלחת היה בענף השיט, בה היא זכתה במדליית ארד בתחרות הבנים לסירת מפרש מדגם "ביט סי-2". המשלחת רשמה הישג נוסף בענף האתלטיקה בה סיימה במקום העשירי בתחרות הגמר ברצית 1,000 מטר בנות. כמו כן השתתפה המשלחת בענף השחייה.
מדליות

| --- | --- |
 :  ראו גם – מדליות במשחקים האולימפיים לנוער